## Odluka o plaćanju doprinosa Privrednoj komori Zadar u 1991. godini

### NN 2/1991 (24.1.1991.), Odluka o plaćanju doprinosa Privrednoj komori Zadar u 1991. godini

# PRIVREDNA KOMORA HRVATSKE

Na temelju člana 23. Statuta Privredne komore Zadar Skupština Privredne
komore Zadar na 2. sjednici održanoj 19. prosinca 1990. godine donosi

## ODLUKU

### o plaćanju doprinosa Privrednoj komori Zadar u 1991. godini

Član 1.

Doprinos Privrednoj komori Zadar plaćaju 1. organizacije i zajednice
koje prema točki 1. stavu 1. Odluke o utvrđivanju privrednih i izvanprivrednih
djelatnosti ("Službeni list SFRJ", broj 14/77 i 18/80) obavljaju
privrednu djelatnost, a koje su po članu 2. Statuta Privredne komore Zadar
članovi Privredne komore Zadar; 2. Zadružni savez Zadar; 3. Udruženje samostalnih
privrednika općina Benkovac, Biograd na moru, Obrovac i Zadar.

Član 2.

Organizacije i zajednice iz člana 1. točke 1. Odluke (u daljnjem tekstu:
obveznici doprinosa) suú - poduzeća u društvenom, zadružnom, mješovitom
i privatnom vlasništvu; - banke i druge financijske organizacije; - zajednice
osiguranja, rizika i reosiguranja; - druge pravne osobe koje obavljaju
privrednu djelatnost.

Član 3.

Obveznici doprinosa iz člana 2. ove Odluke plaćaju doprinos Privrednoj
komori Zadar po zbirnoj stopi od 0,20 posto. Osnovica za obračun i naplatu
doprinosa je ostvareni dohodak iz periodičnog obračuna, odnosno završnog
računa bez umanjenja osnovice, oslobođenja i olakšice.

Član 4.

Zadružni savez Zadar plaća doprinos po stopi od 4 posto i to kvartalno
u toku godine. Osnovica je ostvareni prihod Zadružnog saveza Zadar po osnovi
članskog doprinosa.

Član 5.

Udruženje samostalnih privrednika plaća doprinos po stopi 5 posto i
to kvartalno u toku godine. Osnovica je ostvareni prihod Udruženja samostalnih
privrednika po osnovi članskog doprinosa.

Član 6.

Korisnici društvenih sredstava i drugi obveznici doprinosa iz člana
2. ove Odluke obračunavaju i plaćaju doprinos mjesečno i to do 30. u mjesecu,
kao mjesečnu akontaciju doprinosa. Ako obveznik doprinosa ne izda u propisanom
roku nalog za izvršenje ovog doprinosa Služba društvenog knjigovodstva
- filijala Zadar, izdat će nalog za naplatu dopririosa prema članu 21.
Zakona o Službi društvenog knjigovodstva u SR Hrvatskoj ("Narodne
novine", broj 11/80.).

Član 7.

Doprinos se obračunava i uplaćuje mjesečno kao akontacija, zatim se
korigira po periodičnom obračunu, odnosno konačni obračun i uplata vrši
po završnom računu. Mjesečna akontacija doprinosa se utvrđuje, obračunava
i uplaćuje kako slijedi:

- za siječanj, veljaču i ožujak na bazi osnovice iz periodičnog obračuna
za razdoblje I - IX. mjesec prethodne godine;

- za travanj, svibanj i lipanj na bazi osnovice iz periodičnog obračuna
za razdoblje I - III. mjesec tekuće godine;

- za srpanj, kolovoz i rujan na bazi osnovice iz periodičnog obračuna
za razdoblje I - VI. mjesec tekuće godine;

- za listopad, studeni i prosinac na bazi osnovice iz periodičnog obračuna
za razdoblje I - IX. mjesec tekuće godine.

Mjesečne akontacije doprinosa iz dohotka uvećavaju se za koeficijent
koji se dobije kada se masa isplaćenih čistih osobnih dohodaka u mjesecu
koji prethodi mjesecu za koji se plaća akontacija podijeli s prosječno
mjesečno isplaćenim čistim osobnim dohocima u razdoblju za koje je sačinjen
periodični obračun. Obveznik doprinosa po utvrđenoj obvezi iz periodičnog
obračuna odnosno završnog računa za pojedino razdoblje podnosi nadležnoj
službi društvenog knjigovodstva nalog za uplatu razlike manje uplaćenog
doprinosa po obračunu odnosno nalog za povrat više uplaćenog doprinosa.

Član 8.

Doprinos iz člana 3. ove Odluke je zbirni doprinos za redovnu i posebne
djelatnosti Komore. Korištenje sredstava za redovnu i posebne djelatnosti,
odnosno raspored, učešće i način korištenja sredstava utvrdit će se Financijskim
planom Komore i odlukama nadležnih organa Komore.

Član 9.

Ova Odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1991. godine.

Broj : 01/S-500/2-90.

Zadar, 19. prosinca 1990.

Predsjedavajući Skupštine

**Ante Vodoplja, v. r.**

Odluka, NN 2/1991-69